Festivalul copiilor ,,Pevajmo srcem” („Să cântăm din inimă”), organizat de Asociația Muzicienilor din Vârșeț „Sax” și Corul de Copii „Raspevano srce” din Vârșeț, sărbătorește anul acesta o mare aniversare – 30 de ani de existență.
Ediția aniversară a festivalului a avut loc pe data de 17 și 18 mai la Teatrul Național „Sterija” din Vârșeț, și a inclus noi activități, cu peste 300 de participanți din Serbia și Muntenegru.
În prima zi, a avut loc parada corurilor de copii. Au evoluat șapte coruri: corul organizației ,,Otvoreno srce sveta” din Vârșeț, Corul de Copii ,,Raspevano srce” din Vârșeț, corul și soliștii Școlii Elementare ,,Dositej Obradović” din Plandiște, corul Școlii Elementare ,,Mladost” din Vârșeț, Corul de Copii al Românilor din Serbia ,,Carmina Felix”, Corul de Copii „Cvrkutići” din Herceg Novi, Muntenegru și Corul de Copii „Vokal Kids” din Panciova.
Teodora SMOLEAN
Foto: Dragana Stjepanović
Articolul integral îl puteți citi în numărul 21 din 25 mai